वैसे इस बहस से इतर मुद्दा यह है कि अगर कोई लड़ रहा है तो अगर आप उन्हें छुड़ा नहीं सकते, उनकी मदद नहीं कर सकते तो कम से कम वीडियो तो मत बनाइए। और अगर किसी बेवकूफ ने ऐसा वीडियो बना लिया है तो आप तो कम से कम समझदारी बरतिए। उसे शेयर करके आप लड़ने वालों की मूर्खता का नहीं, बल्कि अपनी मूर्खता का प्रदर्शन कर रहे होते हैं। क्योंकि ईश्वर न करे आपका या आपके बच्चों का किसी करीबी का कोई ऐसा वीडियो बनाकर सोशल मीडिया पर डाल देता तो आप क्या करते?